Igors Kovaļenko

**Igors Kovaļenko** (dzimis  Novomoskovskā, Dņipropetrovskas apgabals, Ukrainas PSR) ir Ukrainas starptautiskais lielmeistars šahā (2011), kas no 2013. gada aprīļa līdz 2021. gadam pārstāvēja Latvijas šaha federāciju.

## Biogrāfija

Igors Kovaļenko ar labiem panākumiem ir piedalījies Ukrainas jaunatnes un junioru turnīros. 2008. gadā viņš kļuva par FIDE starptautisko meistaru, bet 2011. gadā ieguva FIDE starptautiskā lielmeistara nosaukumu. Pēc pārcelšanās uz Latviju ir aktīvi piedalījies vietējos turnīros, izcīnot 3. vietu V. Petrova memoriāla finālā 2012. gadā, kā arī uzvarot J.Mileikas piemiņas turnīrā. 2013. gadā pirmo reizi piedalījies Latvijas šaha čempionāta finālā un kļuvis par Latvijas čempionu šahā. 2014. gadā atkārtojis šo panākumu. 2014. un 2015. gadā pārliecinoši uzvarējis visos trīs FIDE Baltijas zonas turnīra posmos, un nodrošinājis vietu Pasaules kausa turnīrā šahā. 2016. gada maijā Kosovas pilsētā Gjakovā ieņēma 2. vietu Eiropas individuālajā šaha čempionātā.

Uzvarot Migela Naidorfa šaha festivāla A turnīrā Varšavā 2015. gada jūlijā, Igors Kovaļenko paaugstināja savu šaha reitingu virs 2700 punktiem.

2025. gadā Batumi Ukrainas izlases sastāvā uzvarējis Eiropas komandu šaha čempionātā.

## Nozīmīgākās sacensības
* 2013. gads, 1. vieta Ferdinanda Dziedziča 3. starptautiskajā memoriālā ātrajā šahā Tšcjankā (Polija).
* 2013. gads, 1. vieta Latvijas šaha čempionātā.
* 2013. gads, 1. vieta Rašida Nežmetdinova 35. starptautiskajā memoriālā Kazaņā (Krievija).
* 2013. gads, 1. vieta 17. starptautiskajā šaha festivālā «Voroņeža — 2013» (Krievija).
* 2013. gads, 1. vieta starptautiskajā šaha turnīrā «Ļeva Polugajevska memoriāls» Samārā (Krievija).
* 2014. gads, 1. vieta Latvijas šaha čempionātā.
* 2014. gads, 1. vieta starptautiskajā šaha turnīrā «33th Zalakaros Chess Festival» (Ungārija).
* 2014. gads, 1. vieta FIDE Baltijas zonas turnīra jeb K.Iļumžinova kausa izcīņas Liepājas posmā.
* 2014. gads, piedalījies Latvijas komandas sastāvā Pasaules šaha 41. olimpiādē pie 2. galdiņa (+5, =4, -2).
* 2014. gads, 1. vieta FIDE Baltijas zonas turnīra jeb K.Iļumžinova kausa izcīņas Viļņas posmā.
* 2015. gads, 1. vieta FIDE Baltijas zonas turnīra jeb K.Iļumžinova kausa izcīņas Tallinas posmā.
* 2015. gads, 1. vieta starptautiskajā šaha turnīrā "XXXIV Zalakaros Chess Festival" (Zalakaroša, Ungārija).
* 2015. gads, 1. vieta starptautiskajā šaha turnīrā "Iasi Open 2015" (Jaši, Rumānija).
* 2015. gads, 1. vieta starptautiskajā šaha turnīrā "Bulgarian chess summer 2015" (Albena, Bulgārija).
* 2015. gads, 1. vieta starptautiskajā šaha turnīrā "MetLife Warsaw Najdorf Chess Festival gr. A" (Varšava, Polija).
* 2015. gads, 9. vieta Pasaules čempionātā ātrajā šahā (Berlīne, Vācija).
* 2015. gads, pārstāvējis Latvijas izlasi Eiropas komandu šaha čempionātā Reikjavikā pie 2. galdiņa (+3, =3, -1).
* 2016. gads, 1. vieta starptautiskajā ātrā šaha turnīrā "25th Keres memorial - ACP Open".
* 2016. gads, 2. vieta Eiropas individuālajā šaha čempionātā Gjakovā (Kosova).
* 2016. gads, pārstāvējis Latvijas izlasi 42. šaha olimpiādē Baku pie 2. galdiņa (+6, =4, -1).
* 2018. gads, pārstāvējis Latvijas izlasi 43. šaha olimpiādē Batumi pie 1. galdiņa (+6, =0, -3).
* 2019. gads, 1. vieta starptautiskajā šaha festivāla "Rīgas Tehniskās universitātes Open" A turnīrā.

## Atsauces

## Ārējās saites